“Oʻzbekiston Respublikasi qishloq xoʻjaligi xodimlari kuni” bayram tadbirida belgilangan vazifalardan kelib chiqqan holda, qishloq xoʻjaligining mavjud imkoniyatlaridan yanada samarali foydalanish, sohada iqtisodiy islohotlarni yanada chuqurlashtirish, ilm-fan yutuqlari va innovatsion yangiliklarni tizimli joriy etish va oziq-ovqat xavfsizligini taʼminlash boʻyicha kechiktirib boʻlmaydigan chora-tadbirlar toʻgʻrisida
(resolution, 2017-12-13)

Oʻzbekiston Respublikasini 2017 — 2021-yillarda yanada rivojlantirish boʻyicha Harakatlar strategiyasida barcha sohalar qatori qishloq xoʻjaligini modernizatsiya qilish borasida ham eng muhim vazifalar aniq belgilangan boʻlib, ularning izchil amalga oshirilishi sohada erishilayotgan muvaffaqiyatlarga asos boʻlib xizmat qilmoqda. Shu bilan birga, qishloq xoʻjaligi sohasini barkaror rivojlantirish boʻyicha oʻz yechimini kutayotgan muammo va kamchiliklar saqlanib qolmoqda. Jumladan, yer, suv va moddiy-texnika resurslaridan yanada oqilona foydalanish hisobiga ishlab chiqarish hajmlarini muttasil oshirib borishni taʼminlash, sohaga resurstejamkor texnologiyalarni jalb etish, ilm-fan yutuqlari va innovatsion yangiliklarni tizimli joriy etish boʻyicha mavjud imkoniyatlardan toʻliq foydalanilmayapti. 2017-yil 9-dekabrda oʻtkazilgan “Oʻzbekiston Respublikasi qishloq xoʻjaligi xodimlari kuni” bayram tadbirida belgilab berilgan vazifalardan kelib chiqqan holda, qishloq xoʻjaligini yanada rivojlantirish, mavjud imkoniyatlardan samarali foydalanish orkali sohaning barcha tarmoqlarida yanada yuksak natijalarga erishish, mamlakat aholisini ozik-ovqat mahsulotlari bilan uzluksiz taʼminlash va kishlok xoʻjaligi mahsulotlari eksport hajmlarini oshirish, sohada ilm-fan yutuklari va innovatsion yangiliklarni keng joriy etish hamda kadrlar tayyorlash tizimini tubdan takomillashtirish maqsadida: 1. “Qishloq xoʻjaligining mavjud imkoniyatlaridan samarali foydalanish, sohada iktisodiy islohotlarni yanada chuqurlashtirish va oziq-ovqat xavfsizligini taʼminlash yuzasidan kechiktirib boʻlmaydigan chora-tadbirlar dasturi” (keyingi oʻrinlarda Dastur deb ataladi) 1-ilovaga muvofiq; Qishloq xoʻjaligining mavjud imkoniyatlaridan samarali foydalanish, sohada iqtisodiy islohotlarni yanada chuqurlashtirish va oziq-ovqat xavfsizligini taʼminlash yuzasidan ishlab chiqiladigan hamda tegishli oʻzgartirish va qoʻshimchalar kiritiladigan meʼyoriy-huquqiy hujjatlar roʻyxati 1a-ilovaga muvofiq; Dasturni amalga oshirishni muvofiqlashtirish va nazorat kilishni tashkil etuvchi Respublika ishchi guruxi tarkibi 2-ilovaga muvofiq tasdiqlansin. 2. Ishchi guruhi (A. Aripov)ga: uch kun muddatda ishchi guruhi bilan yigilish oʻtkazib, Dasturda koʻzda tutilgan vazifalarning bajarilishini muhokama qilish va amaliy choralar belgilash: Dasturning ijrosiga masʼul boʻlgan Vazirlar Mahkamasi komplekslari rahbarlari, vazirliklar va idoralar rahbarlarining amalga oshirilayotgan ishlar yuzasidan hisobotlarini muntazam ravishda eshitib borish; zarur hollarda amalga oshiriladigan ishlarni yanada jadallashtirish boʻyicha qoʻshimcha choralar koʻrish vazifalari topshirilsin. 3. Qorakalpogiston Respublikasi Vazirlar Kengashi, viloyatlar hokimliklari tasdiklangan Dasturdan kelib chiqqan holda, bir hafta muddatda oʻzlarining “yoʻl xaritasi”ni ishlab chiqsin va respublika ishchi guruhiga tasdiqlash uchun kiritsin. 4. Vazirliklar, idoralar va xoʻjalik boshkaruv organlari rahbarlari mazkur Dasturda belgilangan vazifalar ijrosini taʼminlash maksadida oʻn kun muddatda oʻz tarmoq jadvallarini ishlab chiqsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Bosh vazir oʻrinbosari — Qishloq va suv xoʻjaligi vaziri Z.T. Mirzayev zimmasiga yuklansin hamda har chorakda erishilgan natijalar toʻgʻrisida Oʻzbekiston Respublikasi Prezidentiga maʼlumot taqdim etib borsin.